title: 2011/603/UE: Decizia Parlamentului European din 10 mai 2011 privind închiderea conturilor Agenției pentru Drepturi Fundamentale a Uniunii Europene pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/223

         DECIZIA PARLAMENTULUI EUROPEAN
   din 10 mai 2011
   privind închiderea conturilor Agenției pentru Drepturi Fundamentale a Uniunii Europene pentru exercițiul financiar 2009
   (2011/603/UE)
   PARLAMENTUL EUROPEAN,

               —

               având în vedere conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2009,

               —

               având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2009, însoțit de răspunsurile Agenției (1),

               —

               având în vedere Recomandarea Consiliului din 15 februarie 2011 (05892/2011 – C7-0052/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (3), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europen (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0130/2011),

               1.

               aprobă închiderea conturilor Agenției pentru Drepturi Fundamentale a Uniunii Europene pentru exercițiul financiar 2009;

               2.

               încredințează Președintelui sarcina de a transmite prezenta decizie directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 10.

      (2)  JO L 248, 16.9.2002, p. 1.

      (3)  JO L 53, 22.2.2007, p. 1.

      (4)  JO L 357, 31.12.2002, p. 72.


title: Addendum la Decizia 2007/543/CE a Consiliului din 23 iulie 2007 privind aderarea Bulgariei și a României la Convenția privind înființarea Oficiului European de Poliție (Convenția Europol) ( JO L 200, 1.8.2007 )

text:
               30.10.2007

               RO

               Jurnalul Oficial al Uniunii Europene

               L 284/26

      ADDENDUM

   la Decizia 2007/543/CE a Consiliului din 23 iulie 2007 privind aderarea Bulgariei și a României la Convenția privind înființarea Oficiului European de Poliție (Convenția Europol)
   (Jurnalul Oficial al Uniunii Europene L 200 din 1 august 2007)
   Versiunile în limbile bulgară și română ale convenției și ale protocoalelor următoare se vor publica în Ediția specială a Jurnalului Oficial la o dată ulterioară.
   Convenția Europol și protocoalele semnate la:

               —

               24 iulie 1996,

               —

               19 iunie 1997,

               —

               30 noiembrie 2000,

               —

               28 noiembrie 2002,

               —

               27 noiembrie 2003.


title: Norme privind interzicerea fumatului în incinta clădirilor Parlamentului European – Decizia Biroului din 23 martie 2011

text:
               2.4.2011

               RO

               Jurnalul Oficial al Uniunii Europene

               C 102/8

         NORME PRIVIND INTERZICEREA FUMATULUI ÎN INCINTA CLĂDIRILOR PARLAMENTULUI EUROPEAN
   Decizia Biroului din 23 martie 2011
   2011/C 102/04
   BIROUL,
   având în vedere articolul 23 alineatul (2) din Regulamentul de procedură al Parlamentului,
   având în vedere avizul Comitetul consultativ pentru prevenire și protecție la locul de muncă emis la 11 februarie 2011,
   întrucât:

               (1)

               În rezoluțiile sale din 24 octombrie 2007 privind Cartea verde intitulată „Către o Europă fără fum de tutun: opțiuni de politică europeană (1)” și din 26 noiembrie 2009 privind mediile fără fum de tutun (2), Parlamentul European solicită Biroului, având în vedere îndatorirea acestuia de a servi drept exemplu, să adopte o decizie privind interzicerea fumatului, care să fie riguros aplicabilă, fără excepții, în toate clădirile Parlamentului European, cu efect imediat.

               (2)

               În temeiul Deciziei 2004/513/CE a Consiliului, Uniunea Europeană a ratificat Convenția-cadru a OMS pentru controlul tutunului, care prevede la articolul 8 alineatul (1) recunoașterea de către părțile contractante a existenței dovezilor științifice asupra faptului că expunerea la fum de tutun cauzează decese, boli și dizabilități, iar la articolul 8 alineatul (2) stabilește obligația părților contractante de a adopta măsuri eficiente de ordin legislativ, executiv, administrativ și/sau de alt tip prin care să se prevadă protecția de expunerea la fum de tutun la locul de muncă în spații închise.

               (3)

               Directiva 89/391/CEE a Consiliului prevede la articolul 5 faptul că angajatorul are obligația de a asigura securitatea și sănătatea lucrătorilor, sub toate aspectele, referitoare la activitatea desfășurată.

               (4)

               Deoarece există dovezi științifice care atestă faptul că fumatul pasiv reprezintă o amenințare serioasă pentru sănătate, Parlamentul European are îndatorirea de a proteja deputații, personalul și celelalte persoane care folosesc incintele sale de riscuri la adresa sănătății care pot fi prevenite și de senzațiile dezagreabile cauzate de fumatul pasiv.

               (5)

               În calitatea sa de angajator, Parlamentul European are obligația legală de a-și proteja personalul împotriva riscurilor de la locul de muncă.

               (6)

               În calitatea sa de instituție, Parlamentul European trebuie să ia toate măsurile necesare pentru a se proteja de potențiale cereri de despăgubire.

               (7)

               Având în vedere riscurile pentru sănătate asociate cu fumatul pasiv și activ, este de dorit ca Parlamentul European să furnizeze informații deputaților, asistenților și personalului pentru ca riscurile fumatului pasiv și activ să fie mai bine înțelese, precum și să pună la dispoziție programe prin care să se ofere sprijin celor care doresc să se lase de fumat.

               (8)

               Din acest motiv, Parlamentul European sprijină obiectivul de a avea în incinta clădirilor sale un mediu complet lipsit de fum de tutun, singura excepție fiind reprezentată de locurile special amenajate în acest sens în clădirile sale.

               (9)

               Este necesar să se asigure aplicarea eficientă a interzicerii fumatului în conformitate cu prezentele norme; această interdicție este, prin urmare, completată cu proceduri adecvate prin care va fi posibil să se garanteze că, acolo unde va fi cazul, se vor impune sancțiunile adecvate, eficiente, proporționale și cu efect disuasiv,

         DECIDE:
   Articolul 1
   (1)   Fumatul este interzis în toate incintele Parlamentului European, inclusiv în birourile de informare din statele membre și în biroul de legătură de la Washington, singura excepție fiind reprezentată de locurile special amenajate în acest sens enumerate în anexă.
   Chestorii pot decide cu privire la orice modificare ulterioară a anexei.
   (2)   Se interzice fumatul și în automobilele oficiale și în orice alt mijloc de transport pus la dispoziție de către instituție.
   Articolul 2
   (1)   Prezentele norme se notifică deputaților, asistenților acestora și personalului.
   (2)   La intrările și în toate spațiile publice din incinta clădirilor Parlamentului European sunt plasate indicații clare privind interdicția menționată la articolul 1, cu excepția locurilor special amenajate în acest sens enumerate în anexă. Amplasarea exactă a locurilor pentru fumat este indicată în mod clar, astfel încât deputații, asistenții acestora și personalul să fie informați în legătură cu locurile în care fumatul este autorizat. Nu sunt puse scrumiere la dispoziția publicului în incinta clădirilor Parlamentului, cu excepția locurilor special amenajate în acest sens și a locurilor situate lângă intrarea în clădirile Parlamentului.
   (3)   Liderii de grupuri politice reamintesc deputaților și personalului care face parte din grupul lor necesitatea respectării prezentelor norme.
   Articolul 3
   Direcția Generală Resurse Umane si Securitate (HR), în cooperare cu Comitetul consultativ pentru prevenire și protecție la locul de muncă, elaborează o politică de prevenire a riscurilor legate de fumatul activ și pasiv, prin punerea în aplicare a unui pachet integrat de măsuri de informare a deputaților în Parlamentul European, asistenților și personalului, pentru a asigura o mai bună înțelegere a riscurilor legate de fumatul pasiv și activ și a oferi programe destinate să vină în ajutorul persoanelor care doresc să renunțe la fumat.
   Articolul 4
   Oricărei persoane care nu se conformează prezentelor norme i se va cere pe loc să nu mai fumeze (avertisment oral). Secretarul General este responsabil de a asigura respectarea acestei norme.
   Articolul 5
   (1)   Orice deputat care încalcă repetat prezentele norme, chiar și după un avertisment oral în conformitate cu articolul 4, este supus, sub autoritatea chestorilor și a președintelui, regimului de sancțiuni prevăzut la articolul 6.
   (2)   Orice funcționar, alt membru al personalului sau asistent acreditat care încalcă repetat prezentele norme, chiar și după un avertisment oral în conformitate cu articolul 4, este supus, sub autoritatea Secretarului General, regimului de sancțiuni prevăzut la articolul 7.
   (3)   Orice asistent local, vizitator sau persoană care a intrat în incinta clădirilor Parlamentului (de exemplu angajați ai firmelor de aprovizionare sau ai firmelor externe) care încalcă repetat prezentele norme, chiar și după un avertisment oral în conformitate cu articolul 4, este supus, sub autoritatea Secretarului General, regimului de sancțiuni prevăzut la articolul 8.
   Articolul 6
   (1)   Secretarul General raportează chestorilor numele oricărui deputat care refuză să se conformeze prezentelor norme. Ulterior, chestorii adresează deputatului o comunicare formală (avertisment scris – „carte galbenă”) prin care acesta este informat despre sancțiunile financiare care i se vor aplica în caz de încălcare repetată a prezentelor norme.
   (2)   În caz de încălcare repetată a prezentelor norme de către un deputat, președintele, în urma unei propuneri depuse de chestori, adoptă o decizie prin care se impun sancțiuni financiare deputatului în cauză („carte roșie”). Valoarea sancțiunii este echivalentă cu cuantumul diurnei pe o zi. Această sumă va fi dedusă direct din indemnizația de cheltuieli generale a deputatului.
   (3)   Deputatul împotriva căruia s-a instituit o sancțiune poate depune o reclamație scrisă în termen de 15 zile lucrătoare de la notificarea adresată președintelui. Acest apel are efect suspensiv. În termen de două luni de la data depunerii reclamației, Biroul comunică reclamantului decizia motivată.
   Articolul 7
   (1)   În caz de încălcare repetată a prezentelor norme de către un funcționar, alt membru al personalului sau asistent acreditat, Secretarul General adresează persoanei în cauză o comunicare formală (avertisment scris – „carte galbenă”) prin care aceasta este informată despre sancțiunile disciplinare care i se vor aplica.
   (2)   În caz de încălcare repetată a prezentelor norme, funcționarul, alt membru al personalului sau asistentul acreditat se supun procedurilor disciplinare prevăzute în Statutul funcționarilor.
   (3)   Orice persoană împotriva căreia s-a instituit o sancțiune conform prezentului articol poate depune recurs la autoritatea de desemnare conform articolului 90 din Statutul funcționarilor și Regimului aplicabil celorlalți agenți ai Comunităților Europene, care se aplică pe deplin.
   Articolul 8
   În caz de încălcare repetată a prezentelor norme de către orice asistent local, vizitator sau altă persoană care a intrat în incinta clădirilor Parlamentului, persoana în cauză va fi pe loc escortată până la ieșirea din clădire.
   Articolul 9
   Prezentele norme înlocuiesc Decizia Biroului din 13 iulie 2004 de stabilire a normelor privind incinta clădirilor Parlamentului European. Prezentele norme intră în vigoare în ziua următoare datei publicării în Jurnalul Oficial.
   Articolul 10
   Prezentele norme fac obiectul unei evaluări la doi ani de la intrarea în vigoare.

      (1)  P6_TA(2007) 0471.

      (2)  P7_TA(2009) 0100.

      ANEXĂ
      Listă cu locurile de fumat special amenajate:

                     Bruxelles

                                          1.

                                          ASP 00G110 ES

                              Barul deputaților (două cabine de fumători)

                                          2.

                                          PHS 03C011 ES

                              camera de lângă Chamber Bar

                     Luxemburg

                                          1.

                                          KAD 00C720b RE

                                          2.

                                          GOL 00A700b RE

                                          3.

                                          SCH 01A701 RE

                                          4.

                                          TOA 00A891 CI

                              spațiu de relaxare (o cabină de fumători)

                                          5.

                                          TOB 00B834 ES

                                          6.

                                          PRE 00A720 ES

                              o cabină de fumători

                     Strasbourg

                                          1.

                                          WIC M-1721 RE

                              Swan Bar

                                          2.

                                          LOW C01101

                              Barul deputaților (o cabină de fumători)


title: 2010/778/UE: Decizia Comisiei din 15 decembrie 2010 de modificare a Deciziei 2006/944/CE de stabilire a nivelurilor de emisii respective alocate Comunității Europene și fiecărui stat membru în temeiul Protocolului de la Kyoto, conform Deciziei 2002/358/CE a Consiliului [notificată cu numărul C(2010) 9009]

text:
               16.12.2010

               RO

               Jurnalul Oficial al Uniunii Europene

               L 332/41

         DECIZIA COMISIEI
   din 15 decembrie 2010
   de modificare a Deciziei 2006/944/CE de stabilire a nivelurilor de emisii respective alocate Comunității Europene și fiecărui stat membru în temeiul Protocolului de la Kyoto, conform Deciziei 2002/358/CE a Consiliului
   [notificată cu numărul C(2010) 9009]
   (2010/778/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   Decizia nr. 2002/358/CE a Consiliului din 25 aprilie 2002 privind aprobarea, în numele Comunității Europene, a Protocolului de la Kyoto la Convenția-cadru a Organizației Națiunilor Unite asupra schimbărilor climatice și îndeplinirea în comun a angajamentelor care decurg din acesta (1), în special articolul 3,
   întrucât:

               (1)

               Decizia 2006/944/CE a Comisiei (2) stabilește nivelurile de emisii alocate Uniunii și statelor sale membre pentru perioada de cinci ani din cadrul primei perioade de angajamente, în temeiul Protocolului de la Kyoto.

               (2)

               Nivelurile de emisii stabilite în Decizia 2006/944/CE s-au bazat pe date provizorii, deoarece cifrele finale privind emisiile din anul de referință nu au fost calculate înainte de 31 decembrie 2006.

               (3)

               Ca urmare a finalizării revizuirilor desfășurate în temeiul articolului 8 din Protocolul de la Kyoto la Convenția-cadru a Organizației Națiunilor Unite asupra schimbărilor climatice, nivelurile finale de emisii respective alocate Uniunii și fiecărui stat membru trebuie în prezent stabilite în temeiul metodologiei definite de Decizia 2006/944/CE.

               (4)

               Danemarca și-a exprimat în mod consecvent îngrijorarea referitor la emisiile sale din anul de referință, ca urmare a emisiilor extrem de reduse din anul de referință furnizate în raportul său prezentat în temeiul articolului 23 din Decizia 2005/166/CE a Comisiei (3). Pentru a ține seama pe deplin de situația deosebită și unică în care se regăsește Danemarca, situație recunoscută de Consiliu în 2002 în cadrul procesului care a dus la adoptarea Deciziei 2002/358/CE și datorată emisiilor sale deosebit de scăzute din anul de referință, precum și ca urmare a faptului că Danemarca trebuie să respecte unul dintre cele mai ambițioase angajamente cuantificate de reducere a emisiilor în temeiul anexei II la decizia respectivă, Uniunea trebuie să transfere Danemarcei 5 milioane de unități ale cantității atribuite având drept unic scop respectarea angajamentelor din prima perioadă de angajamente în temeiul Protocolului de la Kyoto la Convenția-cadru a Organizației Națiunilor Unite asupra schimbărilor climatice. Comisia a ținut seama în mod corespunzător de angajamentul Danemarcei de a anula toate certificatele rămase în urma acestui transfer la sfârșitul primei perioade de angajamente.

               (5)

               Prin urmare, Decizia 2006/944/CE trebuie modificată în consecință.

               (6)

               Măsurile prevăzute în prezenta decizie sunt conforme cu avizul Comitetului privind schimbările climatice,

         ADOPTĂ PREZENTA DECIZIE:
   Articolul 1
   Decizia 2006/944/CE se modifică după cum urmează:

               1.

               Articolul 2 se înlocuiește cu următorul text:
               „Articolul 2
               Uniunea emite diferența de 19 357 532 de tone de dioxid de carbon echivalent dintre nivelurile de emisii ale Uniunii și suma nivelurilor de emisii alocate statelor membre enumerate în anexa II la Decizia 2002/358/CE sub formă de unități ale cantității atribuite.”

               2.

               Anexa se înlocuiește cu anexa la prezenta decizie.

         Articolul 2
   Administratorul central al registrului Uniunii transferă cinci milioane (5 000 000) din aceste unități ale cantității atribuite în contul de depozit al părții la Protocolul de la Kyoto pe care aceasta îl deține în registrul Danemarcei.
   Articolul 3
   Prezenta decizie se adresează statelor membre.

      Adoptată la Bruxelles, 15 decembrie 2010.

            Pentru Comisie

         Connie HEDEGAARD

            Membru al Comisiei

      (1)  JO L 130, 15.5.2002, p. 1.

      (2)  JO L 358, 16.12.2006, p. 87.

      (3)  JO L 55, 1.3.2005, p. 57.

      ANEXĂ

         Nivelurile de emisii respective alocate Uniunii și statelor membre, exprimate în tone de dioxid de carbon echivalent pentru prima perioadă de angajamente cantitative de limitare și de reducere a emisiilor, în temeiul Protocolului de la Kyoto

                  Uniunea Europeană (1)

                  19 621 381 509

                  Belgia

                  673 995 528

                  Danemarca

                  273 827 177

                  Germania

                  4 868 096 694

                  Irlanda

                  314 184 272

                  Grecia

                  668 669 806

                  Spania

                  1 666 195 929

                  Franța

                  2 819 626 640

                  Italia

                  2 416 277 898

                  Luxemburg

                  47 402 996

                  Țările de Jos

                  1 001 262 141

                  Austria

                  343 866 009

                  Portugalia

                  381 937 527

                  Finlanda

                  355 017 545

                  Suedia

                  375 188 561

                  Regatul Unit

                  3 396 475 254

                  Bulgaria

                  610 045 827

                  Republica Cehă

                  893 541 801

                  Estonia

                  196 062 637

                  Cipru

                  Nu se aplică.

                  Letonia

                  119 182 130

                  Lituania

                  227 306 177

                  Ungaria

                  542 366 600

                  Malta

                  Nu se aplică.

                  Polonia

                  2 648 181 038

                  România

                  1 279 835 099

                  Slovenia

                  93 628 593

                  Slovacia

                  331 433 516

         (1)  În scopul îndeplinirii în comun a angajamentelor în temeiul articolului 3 alineatul (1) din Protocolul de la Kyoto, în conformitate cu dispozițiile articolului 4 din Protocol, în temeiul Deciziei 2002/358/CE și aplicabile statelor membre enumerate în anexa II la decizia menționată.